ศบค. รายงานผู้ติดเชื้อโควิด-19 วันนี้ 2,662 ราย เสียชีวิต 28 คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด -19 วันนี้ เพิ่มขึ้น 2,662 ราย ผู้ป่วยยืนยันสะสม 182,548 ราย หายป่วยเพิ่ม 2,483 ราย รวมหายป่วยแล้ว 131,999 ราย รักษาตัวอยู่ที่โรงพยาบาล 49,252 ราย เป็นผู้ป่วยอาการหนัก 1,281 ราย, ใส่เครื่องช่วยหายใจ 359 ราย เสียชีวิตเพิ่ม 28 คน ผู้เสียชีวิตสะสมรวม 1,297 คน ผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 - 8 มิถุนายน 2564 จำนวน 153,685 ราย ผู้ติดเชื้อที่เพิ่มขึ้น 2,662 ราย เป็นผู้ที่ติดเชื้อในประเทศ 2,112 ราย จากระบบเฝ้าระวังและบริการ 1,495 ราย, จากการค้นหาเชิงรุกในชุมชน 617 ราย, จากเรือนจำ 534 ราย, ติดเชื้อจากต่างประเทศ 16 ราย เดินทางกลับจากรัสเซีย 1 ราย, อินโดนีเซีย 2 ราย, สหรัฐอเมริกา 1 ราย, คาซัคสถาน 1 ราย, ฟิลิปปินส์ 3 ราย, ตุรกี 1 ราย, กัมพูชา 8 ราย ส่วนผู้ได้รับวัคซีนเข็มแรกสะสม 3,243,913 ราย, ผู้ได้รับวัคซีนเข็มที่ 2 แล้ว 1,391,028 รายนอกจากนี้ ยังมีการลักลอบเข้าเมือง ผ่านทางช่องทางธรรมชาติ จากกัมพูชา 238 คน /ขณะที่ กองกำลังบูรพา รายงานว่า มีการลักลอบเข้าเมืองผ่านทาง อำเภอตาพระยา จังหวัดสระแก้ว จับกุมได้ 338 คน, ส่วนกองกำลังป้องกันชายแดนจันทบุรี-ตราด สามารถจับกุมแรงงานที่ลักลอบเข้าเมือง ที่อำเภอคลองใหญ่ จังหวัดตาก 35 คน และอำเภอเขาสอยดาว จังหวัดจันทบุรี 898 คน